laion/Wikipedia-Exotic huggingface dataset:
אנדרה קונט-ספונוויל

אנדרה קונט-ספונוויל (בצרפתית: André Comte-Sponville‏; נולד ב-12 במרץ 1952) הוא פילוסוף צרפתי. אנדרה קונט-ספונוויל נולד בפריז ולמד באקול נורמל סופרייר שבעיר, שם קיבל את השכלתו האקדמאית בפילוסופיה כתלמידו של הפילוסוף לואי אלתוסר. ב-1998 התפטר מתפקידו כפרופסור לפילוסופיה בסורבון כדי להקדיש את זמנו לכתיבה ולהרצאות מחוץ לאוניברסיטה. ברצונו של קונט-ספונוויל לחדש את מושג ה"חוכמה" של הפילוסופים של העת העתיקה - מה שמהווה את מטרתו העיקרית בספרו 'מחקר על הייאוש ועל האושר'. בספרו 'אהבה ובדידות' הוא כותב: "לעסוק בפילוסופיה משמעו לחשוב על חיינו ולחיות את מחשבותינו." הוא מנסה לפתח הומניזם מוסרי ורוחניות ללא אלוהים שהוא מכנה "חוכמה בת זמננו". בספרו 'האושר הנואש' הוא מגדיר את החוכמה כ"מקסימום של אושר ומקסימום של צלילות דעת". לדעתו, האושר מהווה את צדו האחר של הייאוש. אין מקום לאמונה כי הכול תלוי בתבונה, ואין מקום לתקווה כי הכול מסתכם בהגשמת הדברים הנתונים לשליטתנו, ובאהבה באשר לדברים שאינם כאלה. ניתן למצוא רעיונות אלה אצל אפיקורוס, אצל חכמי האסכולה הסטואית, אצל ברוך שפינוזה ואצל הנזירים הבודהיסטים. יש הרואים בקונט-ספונוויל אתאיסט נוצרי, אך בספרו 'רוח האתאיזם' הוא מגדיר את עצמו כאתאיסט מאמין. לדעתו, מה שנשאר מן האמונה הוא מוסר יווני-יהודי-נוצרי ורוחניות חילונית. משנתו הפילוסופית איננה אופטימית ואיננה פסימית. יש לראות את הדברים כפי שהם במקום להיתפס לאשליות. הוא מצדד במטריאליזם ודוחה את אשליותיו ואת תקוותיו של האדם, המרחיקות אותו מן החוכמה. מחשבתו של קונט-ספונוויל מסתכמת בקריאה להשלים עם המציאות כפי שהיא - מה שבא על ביטויו בביקורתו על התקווה. "לקוות קצת פחות, לאהוב קצת יותר" זה מה שלדעתו מהווה את המפתח לחוכמה. כי התקווה, בניגוד למה שמקובל לחשוב, מונעת מאתנו את ההנאה מחיינו בהווה, במקום לאפשר לנו לחיות באופן טוב יותר. בניסוחו של קונט-ספונוויל: "לקוות משמעו להשתוקק בלי ליהנות, בלי לדעת את הצפוי לנו ובלי יכולת להגשים את רצונותינו." עלינו להיות מודרכים על ידי התבונה ועל ידי העשייה, ולשאוף להגיע למצב של שלוות נפש - מה שחכמי העת העתיקה כינו "אטאראקסיה". בין הפילוסופים בני זמננו, קונט-ספונוויל מעדיף את קלוד לוי-שטראוס, את מרסל קונש ואת קלמן רוסה, ובין חכמי המזרח - את הפילוסוף ההודי ג'ידו קרישנמורטי. קונט-ספונוויל מגדיר את עצמו כסוציאל-דמוקרט או כליברל בעל השקפות שמאליות. באשר לרווחה חברתית הוא אינו סומך על המדינה, ובאשר לחלוקה צודקת של העושר הוא אינו סומך על כלכלת השוק. הוא כותב מאמרים רבים בעיתונות ושימש כעורך כתב העת הבינלאומי לפילוסופיה. במסגרת זו ערך ופרסם סקירות על הפילוסופיה של מישל דה מונטן, של בלז פסקל ושל אמיל שארטייה. מחקר על הייאוש ועל האושר (1984 - 1988) האושר הנואש (2000) החוכמה אצל הפילוסופים המודרניים (נכתב בשיתוף עם לוק פרי, 1998) ערך ואמת (1994) האם הקפיטליזם מוסרי? (2004) רוח האתאיזם (2006) דבש ולענה, שירה ופילוסופיה של לוקרטיוס (2008) אתר האינטרנט הרשמי של אנדרה קונט-ספונוויל (בצרפתית) אנדרה קונט-ספונוויל, ברשת החברתית Goodreads
גבי יקואל

גבי יְקוּאֵל (14 באוקטובר 1941 – 1 בינואר 2014) היה מחבר של ספרי לימוד במתמטיקה לתלמידי בתי הספר התיכוניים וחטיבות הביניים בישראל. יקואל היה בעל תואר ראשון במתמטיקה מאוניברסיטת תל אביב ותואר שני מהטכניון. ליקואל היו מעל שלושים וחמש שנות וותק בהוראת המתמטיקה, בכל רמות הלימוד, כולל כיתות מחוננים וכיתות של תלמידים חלשים במיוחד. במהלך שנות עבודתו כמורה זכה בפרסי חינוך רבים, בהם פרס חינוך מנשיא המדינה יצחק נבון.[דרוש מקור] שימש כמעריך בכיר של בחינות הבגרות, מנחה ארצי להוראת המתמטיקה וכעוזרם של המפמ"רים: ד"ר מיכאל קורן ואשר מרכוס. מספר שנים ריכז את הוראת המתמטיקה בקריית החינוך אורט קריית ביאליק, וכמו כן לימד בבתי ספר נוספים ברחבי הארץ. במשך שנים רבות העביר קורסים לפיתוח החשיבה המתמטית לתלמידים מחוננים בקריית ביאליק, החל מתלמידי כיתה ג' ועד לחטיבה העליונה. בחוגים אלה שילב תוכנות מחשב שערך. יקואל כתב ספרי לימוד במתמטיקה בהתאם לתוכנית הלימודים של משרד החינוך להוראת המתמטיקה בישראל והוציא אותם בהוצאה עצמית, הוצאת משבצת, שנוסדה בשנת 1992. עם הזמן נוצרו אתרים שבהם יש פתרונות מלאים ומוסברים בצורה מפורטת לשאלות מספרי גבי יקואל. גבי יקואל נפטר ב-2014, בגיל 72. הובא למנוחות בבית העלמין תל רגב. אחרי מותו עבר ניהול הוצאת משבצת לילדיו איל וגלית. אתר הוצאת משבצת גבי יקואל (1941-2014), דף שער בספרייה הלאומית גבי יקואל באתר הוצאת משבצת. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
איוואן סרבנטס

איוואן סרבנטס (ספרדית: Iván Cervantes; נולד ב-2 במאי 1982) הוא רוכב ספרדי המתחרה במרוצי אופנועי שטח בתחום האנדורו. סרבנטס היה אלוף העולם באנדורו שלוש פעמים ברציפות וניצח במרוץ אנדורו ששת הימים הבינלאומי 2008 שנערך בסרס, יוון. סרבנטס, יליד נפת טרגונה, קטלוניה, ספרד, החל דרכו כרוכב מוטוקרוס וגרף בתחום זה חמש פעמים רציפות את תואר אלוף ספרד. בשנת 2002 עבר לתחום האנדורו וב-2005 היה לרוכב האנדורו הספרדי הראשון שזוכה בתואר אלוף העולם בקטגוריית הנפח הקטנה, ה-E1. ב-2006 הוא הגן בהצלחה על התואר. ב-2007 עבר סרבנטס לקטגוריה הגדולה, E3, וגם בה גרף את תואר האליפות. ב-2008, כשהוא ממשיך לרכב עבור KTM, סיים את העונה במקום השני, אחרי רוכב הונדה, מיקה אהולה. בעונת 2009 זכה סרבנטס באליפות כשהוא מקדים את כריסטוף נמבוטין (גאס גאס) ואת סבסטיאן גייום (הוסקוורנה). בעונת 2010 המשיך סרבנטס לרכוב במדי KTM אך עשה זאת בקטגוריה הבינונית (E2). לקראת עונת 2011 חתם סרבנטס עם גאס גאס הספרדית ועבר לרכוב בשורותיה בקטגוריית E3 הפתוחה. במרוץ הסיקס דייז שנערך באותה שנה בפינלנד, סיים סרבנטס במקום השני, אחרי מארקו טאראקאלה, רוכב הוסאברג. מדיה וקבצים בנושא איוואן סרבנטס בוויקישיתוף אתר האינטרנט הרשמי של איוואן סרבנטס איוואן סרבנטס, ברשת החברתית פייסבוק איוואן סרבנטס, ברשת החברתית אקס (טוויטר) איוואן סרבנטס, ברשת החברתית אינסטגרם
אפרה סקי

אפרה סקי (מצרפתית: Après-ski - "אחרי הסקי") הוא הכינוי למכלול הבילויים המקובלים על העוסקים בספורט חורף, לאחר שהפעילות במדרונות הגלישה מסתיימת, בשעות אחר הצהריים. בדרך כלל מדובר בבילוי חברתי כגון שתייה בפאבים המקומיים, ריקודים, בילוי בבריכה או באתר ספא וכדומה. הביטוי הצרפתי המקורי דווקא מתייחס לנעליים הנוחות ששמים לאחר יום שלם של סקי במגפיים. מנהג נפוץ באתרי ספורט החורף בהרי האלפים הוא לעצור ולשתות בפאב עוד בטרם הגלישה האחרונה של היום, או מיד עם סיומה, ולפני החלפת הבגדים ומגפי הגלישה, ופעמים רבות נמשך בילוי זה אל תוך הלילה. אוסטריה נחשבת למדינה האלפינית בה תרבות האפרה סקי היא המפותחת ביותר, והעיירה סן אנטון נחשבת לבירת האפרה סקי באלפים האוסטריים. לעיתים הכוונה בביטוי אפרה סקי היא ללגלג על גולשים שמגיעים לאתרי ספורט החורף רק בשביל האפרה סקי ונגזרותיו, כמו מותגי אופנת הסקי; כל זאת במקום להתמקד בספורט עצמו. אתרי אפרה סקי מומלצים (אורכב 30.08.2014 בארכיון Wayback Machine) וויקימילון צרפתית אתר למטייל Bruce Stoff, Nathaniel Reade. (2000, March). Is apres better than skiing? Ski, 64(7), 26 ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
ארנסט היינריך ובר

ארנסט היינריך ובר (בגרמנית: Ernst Heinrich Weber;‏ 24 ביוני 1795, ויטנברג – 26 בינואר 1878, לייפציג) היה רופא, פיזיולוג ואנטומיסט גרמני הנחשב למייסד הפסיכולוגיה הניסויית. ובר היה בנו של התאולוג מיכאל ובר (1754–1833), ואחיהם של הפיזיקאי וילהלם אדוארד ובר (1804–1891) ושל הפיזיולוג והאנטומיסט אדוארד פרידריך ובר (1806–1871). למד רפואה באוניברסיטת ויטנברג. בשנת 1817 השלים את מחקר ההביליטציה שלו, וב-1818 מונה לפרופסור חבר לאנטומיה השוואתית באוניברסיטת לייפציג. בשנת 1821 נתמנה לפרופסור מן המניין לאנטומיה (משׂרה שבה כיהן עד 1871), ובין השנים 1840–1866 כיהן גם כפרופסור לפיזיולוגיה. בסביבות 1860 עבד ובר בשיתוף עם גוסטב תאודור פכנר (1801–1887) על מחקר בתחום התפיסה האנושית, שהניח את היסודות לפסיכופיזיקה, והיה הראשון אשר תיאר באופן כמותי את הקשר בין גירוי לתפיסה – מה שהוביל לניסוח חוק ובר-פכנר. סביב פרישתו מהאקדמיה, בשלהי שנות ה-60 ובראשית שנות ה-70 של המאה ה-19, גילה ובר עם אחיו אדוארד פרידריך את התפקיד המעכב של העצב התועה (עצב הגולגולת ה-10). ב-1859 זכה בעיטור פור לה מריט. ב-1871 הוענק לו תואר "אזרח כבוד" של העיר לייפציג. בראשית 1878 נפטר בלייפציג. Anatomia comparata nervi sympathici cum tabulis aeneis. Reclam, Leipzig 1817. De systemate nerveo organico. Leipzig 1817. De aure et auditu hominis et animalium. Leipzig 1820. Tractatus de motu iridis. Glück, Leipzig 1821. (עם ארנסט ויליש) Nonnulla de venaesectionis in organismum universum vi et in curanda nominatim inflammatione usu. Hirschfeld, Leipzig 1823. De strato musculoso tunicae venarum mediae in quibusdam mammalibus majoribus indagato. Staritz, Leipzig 1823. (עם קארל פרידריך וייגל) De zostere. Leipzig 1825. De febre puerperali. Leipzig 1825. Wellenlehre auf Experimente gegründet oder über die Wellen tropfbarer Flüssigkeiten mit Anwendung auf die Schall- und Lichtwellen. Fleischer, Leipzig 1825. (עם וילהלם ובר) Observatio tumoris et ossificationis cerebelli. Leipzig 1826. Dissertatio inauguralis medica eclampiam gravidarum parturientium et puerperarum sistens. Leipzig 1831. De Pulsu, Resorptione, Auditu Et Tactu. Annotationes Anatomicae Et Physiologicae. Koehler, Leipzig 1834. Zusätze zur Lehre vom Baue und den Verrichtungen der Geschlechtsorgane. Weidmann, Leipzig 1846. De hepatis ranarum structura et functiones observationes novae. Leipzig 1848. Annotationes anatomicae et physiologicae. programmata collecta fasciculi tres. Koehler, Leipzig 1851. Die Lehre vom Tastsinne und Gemeingefühle auf Versuche gegründet. Vieweg, Braunschweig 1851. חוק ובר-פכנר מדיה וקבצים בנושא ארנסט היינריך ובר בוויקישיתוף ארנסט היינריך ובר, באתר פרויקט הגנאלוגיה במתמטיקה ארנסט היינריך ובר, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ארנסט ובר

האם התכוונתם ל... ארנסט ובר (כדורגלן) – כדורגלן ומאמן כדורגל אוסטרי ארנסט ובר (מהנדס) – מהנדס חשמל אמריקאי ממוצא אוסטרי ארנסט היינריך ובר – רופא, פיזיולוג ואנטומיסט גרמני הנחשב למייסד הפסיכולוגיה הניסויית
כרג'

כַּרַג' (בפרסית: ‏كرج‏Ⓘ‏) היא עיר הבירה של פרובינציה אלבורז בצפון איראן. העיר שוכנת באזור הרי אלבורז בגובה 1,312 מטרים מעל פני הים כ-42 ק"מ מערבית לבירה טהראן. אוכלוסיית העיר מונה 1,592,492 בני אדם על פי מפקד האוכלוסין האחרון של איראן משנת 2016 והיא העיר הרביעית בגודלה באיראן אחרי טהראן, משהד ואספהאן. ההיסטוריה של העיר כרג' החלה בתקופת ימי קדם. עדות להנחה זו היא מקדש "Takht-e-Rostam" השוכן בעיר, אשר נבנה בתקופת האימפריה הפרתית, על ידי מאמיני דת הזורואסטריות. אתרים היסטוריים נוספים בעיר: ארמון סולימאניה - נבנה בשנת 1810 כבית הקיץ של שאהזאדה סולימאן, מושל כּרמאנשאה. כיום משמש המבנה את הפקולטה לחקלאות של אוניברסיטת טהראן. אמאמזאדה-י רחמאן. אמאמזאדה-י זיד. ארמון מֹרְוואריד - שוכן בפרוור מֵהְרשַהר, נבנה בשנות השבעים של המאה העשרים עבור שמס פהלווי, אחותו של מוחמד רזא שאה פהלווי. המבנה עוצב על ידי האדריכל ויליאם ווסלי פיטרס(אנ') מקרן פרנק לויד רייט. העיר מחולקת למספר אזורים עיקריים: יתרונה הכלכלי של כרג' הוא הסמיכות שלה לבירה טהראן, והמיקום שלה על עורקי תחבורה (כבישים מהירים וגם מסילות רכבת) של ייצוא וייבוא מוצרים בין טהראן לים הכספי. כלכלתה נשענת בעיקר על עיבודים חקלאיים, מפעלים כימיים ומפעלים לייצור דשנים. כרג' מאופיינת במזג אוויר קריר יחסית לחום הרב השורר בבירה הסמוכה. מדי שנה יורדים בעיר בממוצע 260 מ"מ של גשמים. כּימיא עליזאדה - (ילידת 1998) לוחמת טאקוונדו שזכתה במדליית ארד באולימפיאדת ריו דה ז'ניירו (2016) פאטמה אח'תסארי - ילידת 1986. משוררת איראנית, שנידונה ל-99 מלקות בעוון התנהגות בלתי מוסרית ופשעים כנגד המשטר. היא עזבה את איראן במהלך 2016. סעיד כמאלי דהקאן - עיתונאי. זכה בתואר "העיתונאי השנה" לשנת 2010. מוחמד נוסרתי - כדורגלן עלי כרימי - (יליד 1978) כדורגלן עבר מדיה וקבצים בנושא כרג' בוויקישיתוף אתר האינטרנט הרשמי של כרג' (בפרסית) "יצירת האמנות של קרן פרנק לויד ובר מתפוררת," 4.6.2004, Iranian.com. "פאטמה אח'תסארי ומהדי מוסאווי נמלטים מאיראן," Poetry News on Monday, January 18th, 2016. "עיתונאי הגרדיאן זוכה בפרס על סיקור המחאה באיראן," 24.11.2010.
T-76 Longbow

T-76 Longbow הוא רובה צלפים תוצרת חברת Dakota Arms האמריקנית. ה-T-76 הוא רובה צלפים בריחי לטווח ארוך היעיל גם בטווחים של 1500 מטר ובעל התחייבות לדיוק של חצי דקת קשת (0.5 MOA) עם תחמושת 0.338 לפואה מגנום. הוא מוצע בעיקר לכוחות משטרה וסוכניות ביון ואכיפת חוק. הפעולה של הרובה היא בריחית, מבוססת על רובה הציד של החברה Dakota Model 76. היא כוללת נצרה בת 3 מצבים, מחסנית "עיוורת", שליטה בהזנת התחמושת וגימור מט. ההדק הוא בסגנון Model 70 המיועד לשימוש גם בסביבה מלאת אבק, גשם או קרח. ההדק מכה בעוצמה (Trigger pull) של 11 ניוטון. הרובה מצויד במסילת פיקטיני להתקנת כוונות טלסקופיות שונות ואמצעי אופטיקה נוספים. הקת של הרובה היא קת ארגונומית מדגם A-2 תוצרת מק'מילן. הקת עשויה מפיברגלאס ובאה בצבעים שחור, אפור או ירוק אפרפר. ניתן לשלוט באורך הקת ובגובה משענת הלחי. ניתן גם לחבר רצועה אל הרובה. הקנה של הרובה הוא קנה LW-50 (לותאר וולטר) מפלדת אל-חלד באורך 711 מילימטרים (28.0 אינץ'). רמת הגימור היא Match Grade. הקנה מצויד בבלם לוע. יחד עם הרובה מגיעה ערכת צלפים. רובה צלפים צלף (ירי) מקמילן TAC-338 - רובה צלפים נוסף בקליבר 0.338 לפואה מגנום, נמצא בשירות הכוחות המיוחדים של ישראל וארצות הברית PGM 338 - רובה צלפים נוסף בקליבר 0.338 לפואה מגנום, תוצרת צרפת H-S Precision Pro Series 2000 HTR - רובה צלפים נוסף בקליבר 0.338 לפואה מגנום, בשימוש צה"ל אתר Dakota Arms ביקורת על ה-T-76 Longbow באתר הצלפים Sniper Central ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
ספינת ביון

ספינת ביון היא כלי שיט המיועד לאסוף מודיעין, בדרך כלל דרך אמצעי האזנה אלקטרוניים. לעיתים מחדירים מרגלים או כוחות מיוחדים באמצעות ספינות ריגול. ספינות ביון מופעלות בדרך כלל על ידי ממשלות. עלות הפעלתן רבה והן דורשות ציוד ייעודי. בדרך כלל הן חלק מן הצי של אותה מדינה, אך לעיתים הן מופעלות על ידי סוכנויות ביון וקיימים מקרים בהם ספינות ביון התחזו לגופים מסחריים אזרחיים, למשל לספינות דיג (אשר נותרות לעיתים קרובות באותו מקום תקופה ארוכה). ספינות ביון למעקב אלקטרוני קיימות לפחות מתקופת המלחמה הקרה. הן שימשו בין היתר למעקב אחר ניסויים בנשק גרעיני ואחר שיגורי טילים (במיוחד טילים בליסטיים בין-יבשתיים). לספינות ביון תפקיד חשוב בלוחמה נגד צוללות ותפקיד נוסף שלהן הוא מעקב וזיהוי צוללות. ארצות הברית הפעילה כ-80 ספינות ביון שפעלו במישור זה (בהסוואה של ספינה למחקר סביבתי), בעוד שברית המועצות הפעילה כ-60 ספינות ביון בתפקיד זה (במסווה של מחקר הידרוגרפי). ברית המועצות השתמשה גם בצי הדייג שלה בשנות ה-80 והתקינה בספינות דיג אמצעי אלינט וסיגינט. בזירה הימית במלחמת יום הכיפורים באזור מזרח הים התיכון פעלו מספר אוניות ביון סובייטיות ביניהן "קרים" שיצאה סמוך לפרוץ המלחמה מנמל פורט סעיד להיערכות באזור תנועת הכוחות הישראלים. מאפריל 2006 הצי הצרפתי משתמש בדיופיי דה לום (A 759) מקרים בהם נפגעו צוותי ספינות ביון בעבודתם: תקרית ליברטי – ב-8 ביוני 1967, ביומה השלישי של מלחמת ששת הימים הותקפה ספינת הביון USS Liberty של צי ארצות הברית בידי צה"ל. בהתקפה נהרגו 34 מלחים אמריקנים ו-171 נפצעו. המתקפה יצרה קרע ביחסי ארצות הברית–ישראל. פרשת פואבלו – מלחי ה-USS Pueblo נתפסו על ידי כוחות קוריאה הצפונית והוחזקו בשבי זמן רב. מדיה וקבצים בנושא ספינת ביון בוויקישיתוף מקור בוויקיפדיה בשפה האנגלית: The Ferret Fleets – Time, Friday 02 February 1968 מקור בוויקיפדיה בשפה האנגלית: Moscow's South Pacific Fishing Fleet Is Much More Than It Seems – Kim, Byung Ki; The Heritage Foundation, Asian Studies Backgrounder No. 80 September 6, 1988. "דיופיי דה לום (A 759)" defense.gouv.fr/marine/equipements/batiments-de-soutien/batiments-specialises/d-experimentations/dupuy-de-lome-a-759 "דיופיי דה לום (A 759)" web.archive.org/web
הד אנד שולדרס

הד אנד שולדרס (באנגלית: Head & Shoulders, מילולית: ראש וכתפיים) הוא מותג לשמפו נגד קשקשים שמיוצר על ידי התאגיד הרב-לאומי, פרוקטר אנד גמבל. שמפו הד אנד שולדרס בסגנון הקלאסי הוא השמפו הנמכר ביותר בארצות הברית. החומר הפעיל בשמפו הוא אבץ פיריתיון. חוקרי פרוקטר אנד גמבל החליטו לייצר לראשונה שמפו נגד קשקשים בשנת 1950, כשהדעה השלטת בשוק הייתה שאין מוצר העונה על דרישה זו בשוק. אחרי כמעט עשור של מחקר יוצר השמפו לראשונה בנובמבר 1961. במהלך השנים יוצרו עוד ועוד נוסחאות, ולפני כעשור התחילו לייבא גם לישראל. לפי נתונים שפורסמו בכתבה באתר גלובס, הצרכנים העיקריים של מוצרי הד אנד שולדרס בישראל בשנת 2016 הם גברים: 70% לעומת 30% בלבד של נשים. סקר שערכה חברת פרוקטר אנד גמבל במאי 2016 מצא כי מתוך 750 נשים בגילאי 18 עד 64 בישראל, 44% סובלות מקשקשים או שסבלו מקשקשים בעבר. אף על פי כן, הנשים טענו כי הן מעדיפות לרכוש מוצרים אחרים שאינם של הד אנד שולדרס, גם אם אינם מספקים פתרון לטיפול בקשקשים, זאת מכיוון שההיבט הקוסמטי של המוצר חשוב להן יותר. כתוצאה מכך, בשנת 2017 החברה השיקה לראשונה שמפו לנשים שגם מטפל בקשקשים וגם לטענתם מציע טיפוח לשיער. זאת במטרה להרחיב את שוק הצריכה גם בקרב אוכלוסיית הנשים בישראל. מדיה וקבצים בנושא הד אנד שולדרס בוויקישיתוף אתר האינטרנט הרשמי של הד אנד שולדרס (באנגלית) אתר האינטרנט הרשמי של הד אנד שולדרס (בעברית) הד אנד שולדרס, ברשת החברתית פייסבוק הד אנד שולדרס, ברשת החברתית אקס (טוויטר) הד אנד שולדרס, ברשת החברתית אינסטגרם הד אנד שולדרס, סרטונים בערוץ היוטיוב הד אנד שולדרס (אורכב 26.02.2014 בארכיון Wayback Machine) באתר של p&g ישראל שני מוזס, ‏הד אנד שולדרס ינסה לכבוש את השוק הנשי, באתר גלובס, 17 במאי 2017 Abby McCain, 10 LARGEST SHAMPOO BRANDS IN THE UNITED STATES, zippia.com, ‏2 ביולי 2021
משתית

ברקמות או איברים, משתית (בלועזית: סטְרוֹמַה) היא התווך התומך, בניגוד לפרנכימה שהיא החלק התפקודי. לכל איבר ורקמה משתית משלהם, אך בדרך כלל המשתית בנויה מרקמת חיבור כלשהי. סטרומה היא שלד פנימי של איבר פארנכימטי. בגידולים סרטניים המשתית היא החלק הלא סרטני של הגידול. אצל צמחים המשתית היא אזור הכלורופלסט מסביב לתילקואיד. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
סטרומה (פירושונים)

האם התכוונתם ל... סטרומה – אוניית מעפילים שהוטבעה ב-1942 אסון סטרומה – ערך על טביעת הספינה ונוסעיה סטרומה (נהר) – נהר הזורם בבולגריה ויוון סטרומה (כלורופלסט) – נוזל הכלורופלסט משתית (סטְרוֹמַה) - החלק התומך של איברים ורקמות סטרומאה – זמר בלגי
סן ברתלמי

סן בָרתֶלֵמי (בצרפתית Saint Barthélemy) הוא אי בצפון האנטילים הקטנים שבים הקריבי, קולקטיב מעבר לים של צרפת. כריסטופר קולומבוס גילה את האי ב-1493, וקרא לו על שם אחיו ברתולומיאו. ב-1648 השתלטה צרפת על האי. בין 1651 ל-1656 שלטו בו האבירים ההוספיטלרים, ולאחר מכן ננטש ויושב מחדש על ידי הצרפתים ב-1659, בעיקר בשל מיקומו האסטרטגי. המתיישבים גידלו כותנה וקנה סוכר תוך התבססות על שעבודם של עבדים מאפריקה. ב-1784 מסרה אותו צרפת בתמורה לזכויות מסחריות לשוודיה, שמכרה אותו חזרה לצרפת ב-1878. הייתה זו המושבה השוודית היחידה באזור הקריבי. השוודים השאירו את חותמם בשמותיהם של מקומות שונים באי ובהם הבירה גוסטביה, שנקראה על שם גוסטב השלישי, מלך שוודיה. ב-1847 בוטלה העבדות באי. ב-2003 החליטו תושבי האי להתנתק מן המושבה גוודלופ. ההחלטה יצאה לפועל ב-2007 ומאז מהווה האי קולקטיב מעבר לים הכפוף מנהלית ישירות לצרפת, וענייניו המקומיים מתנהלים באמצעות מועצה בת 19 חברים. את צרפת מייצג באי מושל, הממונה על ידי נשיא צרפת. התושבים שולחים נציג אחד לסנאט הצרפתי. שטחו של סן ברתלמי כ-21 קמ"ר. האי שוכן באזור טרופי, ובהתאם לכך שורר בו מזג אוויר חם לאורך כל השנה, וכמות המשקעים מרובה. הנוף מורכב מגבעות, והנקודה הגבוהה ביותר היא ברום של 286 מטרים. אוכלוסיית האי מונה כ-8,450 תושבים, על-פי מפקד אוכלוסין מ-2007. מרבית התושבים הם ממוצא צרפתי ומיעוטם קריאולי - כלומר ממוצא אירופי ואפריקני, או שחורים. השפה העיקרית היא צרפתית, לצדה מדברים בפטואה (ניב קריאולי) וכן באנגלית, בעיקר בין העוסקים בתיירות. הכלכלה מבוססת על תיירות, בפרט על תיירות יוקרה. התיירים נמשכים בעיקר לחופי האי, שבחלקם נותרו בתוליים. בשנת 2007 הוקצתה לסן ברתלמי סיומת האינטרנט .bl, אך היא נותרה ללא שימוש. מדיה וקבצים בנושא סן ברתלמי בוויקישיתוף אתר האינטרנט הרשמי של סן ברתלמי (בצרפתית) סן ברתלמי, תקציר ונתונים סטטיסטיים באתר ספר העובדות על מדינות העולם של ה-CIA (באנגלית) חיים הנדוורקר, סאנט בארט - האי שחייבים להיות עשירים כדי לבקר בו, באתר הארץ, 9 בפברואר 2019 סן ברתלמי, באתר אנציקלופדיה בריטניקה (באנגלית) דירוג שטח יבשתי - מתוך אתר Worldometer, כפי שפורסם ב-28 במאי 2021 טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024 מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות ערך זה הוא קצרמר בנושא איים ובנושא גאוגרפיה של הקריביים. אתם מוזמנים לתרום לוויקיפדיה ולהרחיב אותו.
רגרסיה (תוכנה)

בתוכנה, רגרסיה (או נסיגה) היא באג שגורם לתכולה שעבדה בגרסאות התוכנה עד כה להפסיק לעבוד כפי שתוכננה בעקבות שינוי כלשהו שנעשה בהתקנת התוכנה, בדרך כלל כתוצאה מהתקנת טלאי תוכנה, שדרוג גרסה, שינוי הגדרות במחשב וכדומה. רגרסיית ביצועים היא מצב שבו בעקבות שינוי כלשהו שנעשה בהתקנת התוכנה התכולות אמנם נותרו כשהיו, אולם ביצועי התוכנה הידרדרו וכעת היא צורכת יותר זיכרון או זמן עיבוד משצרכה בעבר עבור אותה הפעולה. רגרסיות בדרך כלל נגרמות בשל עדכוני תוכנה (בין אם כשדרוג או כטלאי תוכנה), והדרך העיקרית להימנע מהן היא לבצע בדיקות נסיגה מלאות ככל הניתן למערכת לפני שחרור העדכון למשתמשים. בדיקות אוטומטיות ומקרי מבחן יכולים להפחית משמעותית את הסבירות לרגרסיה. רגרסיה בתוכנה יכולה להיות אחת מהשלוש הבאות: מקומית - השינוי יוצר באג חדש ברכיב ששונה או בחלק אחר של התוכנה המסתמך על הפונקציונליות ששונתה. מרוחקת - השינוי בתוכנה פוגע בפונקציונליות של תוכנה אחרת המשתמשת בפונקציונליות של התוכנה ששונתה. חושפת - השינוי חושף באג שהיה קיים בגרסאות קודמות, אך לא הייתה לו השפעה טרם השינוי עצמו. רגרסיה מרוחקת אירעה ב-9 בנובמבר 2008 כאשר חברת האבטחת AVG שחררה עדכון שסימן DLL חיוני של מערכת ההפעלה חלונות כקובץ חשוד שיש למחקו. משתמשים שאכן מחקו את הקובץ פגעו באופן חמור בפונקציונליות של מערכת ההפעלה. AVG incorrectly flags user32.dll in Windows XP SP2/SP3, Ars Technica (באנגלית)
טלאי תוכנה

טלאי תוכנה (באנגלית: Patch) הוא תיקון שמספק יצרן תוכנה לתקלה שהתגלתה במוצר תוכנה שלו ודורשת תיקון מיידי. הטלאי מגיע בדמות קובץ התקנה, שמחליף רכיב או רכיבים הטעונים תיקון, ללא התקנה מחדש של התוכנה כולה. טלאי תוכנה הוא בדרך כלל קובץ קטן יחסית, ולכן הפצתו והתקנתו מהירות בהשוואה להתקנת גרסה חדשה של התוכנה המקורית. כאשר הטלאי מתקן בעיה במערכת ההפעלה, נדרשת פעמים רבות הפעלה מחדש של המחשב לשם הפעלת התוכנה המתוקנת. מניע מרכזי למשלוח של טלאי תוכנה הוא תיקונה של פרצת אבטחה שנתגלתה בתוכנה. מניע נוסף הוא תיקון תקלה חמורה, שאינה מאפשרת למשתמשים להשתמש ביכולת חשובה של התוכנה. טלאי תוכנה נועד לתקן תקלה, אך בהיותו שינוי תוכנה, יש חשש שהוא כולל בתוכו תקלה חדשה, אולי חמורה מזו שבא לתקן. טלאים שלא תוכננו ונבדקו כראוי עלולים להציב בעיות חדשות למשתמשים, כגון רגרסיה. ניהול טלאים הוא התהליך שבו מחליטים איזה טלאי יותקן על איזו מערכת ומתי. קוד מקור של תוכניות הוא לרוב אוסף קובצי טקסט. כשמשנים בהם משהו במקרים רבים יותר נוח לתאר את השינוי עצמו ולא את העותק החדש. בעולם יוניקס נפוצו מספר דרכים לתאר שינויים בקובצי טקסט (בעיקר לצורך תיאור שינויים בקובצי מקור). התוכנית שיוצרת את השינויים הללו נקראת diff. (קיצור של "difference", כלומר: הבדל). diff יכולה לתאר את השינויים במספר דרכים שונות. הנפוץ שבהם נקרא unified diff (הבדל מאוחד). patch היא תוכנית שנכתבה על ידי לארי וול שמקלה על שימוש בקובצי unified diff להעברת שינויים במספר גדול של קבצים. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
מסרק (פירושונים)

האם התכוונתם ל... מסרק – כלי המיועד ליישור וניקוי שיער מסרקות ברזל – מברשות לטיפול בסיבים גולמיים המשמשות גם לעינויים שמורת המסרק – שמורת טבע ברכס שיירות בסמוך למושב בית מאיר מסרק דיראק – במתמטיקה ועיבוד אותות, סדרה אינסופית של פונקציות דיראק מוצב המזח (כונה "מסרק" במפת קוד סיריוס) - המעוז הדרומי ביותר בקו בר-לב לאורך תעלת סואץ מסרק הגה - חלק ממערכת ההיגוי בכלי רכב מסרק (סוג) – סוג של צמח מסרק שולמית מסרק מזרחי המסרק
מיקה אהולה

מיקה אהולה (בפינית: Mika Ahola ‏ (13 בדצמבר 1974 - 15 בינואר 2012) היה רוכב מרוצי אופנועי שטח פיני שהוכתר שלוש פעמים לאלוף העולם באנדורו. אהולה זכה שבע פעמים באנדורו ששת הימים הבינלאומי עם נבחרת פינלנד. מתוכם, בשלושה מרוצים זכה בגביע אלוף האלופים כמנצח המרוץ בדירוג הכללי (בשנים 1999, 2000 ו-2001). אהולה החל להתחרות באליפות העולם באנדורו בשנת 1993 כשהוא רוכב בחסות הוסקוורנה בקטגוריית הנפח הקטנה (עד 125 סמ"ק 2 פעימות או 250 סמ"ק 4 פעימות) אך רק בשנת 1997, כשהוא רוכב בעבור חברת TM, החל להחשב כמתמודד רציני על תואר האליפות. בשנת 2000, שנתו האחרונה עם TM, סיים בקטגוריה הבינונית במקום השני בדירוג הכללי. בשנת 2001, כשהוא רוכב בעבור חברת VOR, סיים אהולה בקטגוריית הנפח הגדולה במקום השני, כשהוא מפסיד את תואר האליפות לאנדרה אריקסון בנקודה אחת בלבד (אמנם נרשמו לזכותו של אהולה שלושה ניצחונות יותר מלאריקסון, אך פרישה מהמרוץ בסבב השני שנערך בסלובקיה, עלתה לו בתואר האליפות). לאחר שסיים את עונת 2002 ו-2003 במקום השני והשלישי (בהתאמה), חזר לזמן קצר להוסקוורנה ב-2004 וב-2005 (פעמיים מקום רביעי בדירוג הכללי בסוף העונה) וב-2006 חתם ב-HM Moto. בשנתו הראשונה עם היצרנית האיטלקית סיים אהולה במקום השני בקטגוריית ה-E2 מאחורי סאמולי ארו, רוכב KTM. בשנת 2007, לאחר שניצח בשבעה סבבים לאורך העונה והפסיד השתתפות בסבב אחד, זכה אהולה בתואר אליפות העולם כשהוא מקדים את סאמולי ארו ואת ג'וני אוברט, רוכב ימאהה. ב-2008 עבר אהולה להתחרות בקטגוריית E1 ושם זכה בתום העונה בתואר האליפות כשהוא מקדים את רוכב KTM איוואן סרבנטס. בערב השנה החדשה של 2012 הודיע אהולה על פרישה ממרוצים, אולם מספר ימים לאחר מכן נפצע קשה בתאונה באזור ז'ירונה שבספרד וב-15 בינואר נפטר מפצעיו בבית חולים בברצלונה. מדיה וקבצים בנושא מיקה אהולה בוויקישיתוף מיקה אהולה, ברשת החברתית פייסבוק מיקה אהולה זוכה בתואר אלוף העולם ב-E1 ל-2008 - מאתר ה-WEC הרשמי שיחה עם כוכבים - כתב ישראלי מראיין את מיקה אהולה. פורסם ב"פול גז" ב-23 באוגוסט 2009 Enduro champion Ahola dies in crash, אתר יורוספורט, 16 בינואר 2012